hotchpotch/miracl-hf-unified huggingface dataset:
กุรบาน
กุรบาน () บ้างก็สะกดว่า กุรบ่าน
แปลว่า การเข้าใกล้ด้วยการพลี วิธีการสะกดอื่น ๆ เช่น กุรบ่าน ภาษามลายู Kurban ในภาษามลายูปาตานีเพี้ยนเป็น "Gerbae"
ในอิสลามหมายถึง การเข้าใกล้ต่ออัลลอหฺด้วยการการเชือดสัตว์พลีต่อพระองค์ในวันอีดุลอัฎฮา ซึ่งยังเรียกอีกชื่อหนึ่งว่า ฮารีรายากุรบาน สัตว์ที่ใช้เป็นสัตว์พลีนั้นได้แก่ อูฐ แพะ แกะ และวัว ซี่งในภาษาอาหรับเรียกว่าสัตว์พลีว่า /อัฎฮียะหฺ/
นอกจากนี้ คำว่า กุรบาน ยังใช้ในความหมายที่ใกล้เคียงกัน เช่นการสละชีพเพื่อศาสนา
วรรณรท สนธิไชย
วรรณรท สนธิไชย (ชื่อเล่น: วิว เกิดเมื่อวันที่ 10 เมษายน พ.ศ. 2532) เป็นนักแสดงชาวไทย สังกัดเอ็กแซ็กท์ ของ ถกลเกียรติ วีรวรรณ เริ่มเข้าวงการบันเทิงด้วยการถ่ายแบบในสมัยเด็ก ๆ
ถนนสนามไชย
ถนนสนามไชย () เป็นถนนสายหนึ่งในพื้นที่แขวงพระบรมมหาราชวัง เขตพระนคร กรุงเทพมหานคร เป็นถนนที่ตั้งของสถานที่สำคัญหลายแห่ง เช่น กระทรวงกลาโหม, กรมอัยการสูงสุด, พระบรมมหาราชวัง, พระราชวังสราญรมย์, หน่วยบัญชาการรักษาดินแดน
ถนนสนามไชย มีจุดเริ่มต้นที่ถนนหน้าพระลานตัดกับถนนราชดำเนินใน ที่บริเวณแยกป้อมเผด็จ สิ้นสุดลงที่ถนนราชินี บริเวณปากคลองตลาด มีความยาวประมาณ 1.1 กิโลเมตร เดิมเป็นถนนที่มีชื่อเรียกว่า "ถนนหน้าจักรวรรดิวังหลวง" เป็นลักษณะเป็นลานกว้าง ๆ มีความสำคัญตั้งแต่ยุคต้นกรุงรัตนโกสินทร์เนื่องด้วยเป็นเส้นทางที่ใช้สำหรับพระราชพิธีหรือกระบวนแห่ต่าง ๆ โดยชื่อ "สนามไชย" มาจากท้องสนามไชย ซึ่งเป็นลานอยู่ข้างท้องสนามหลวง เป็นสถานที่ ๆ ให้ข้าราชบริพารตลอดจนประชาชนใช้สำหรับเข้าเฝ้าทูลละอองธุลีพระบาท พระบาทสมเด็จพระเจ้าอยู่หัวในแต่ละรัชกาล ครั้นทรงเสด็จออก ณ พระที่นั่งสุทไธสวรรยปราสาท เนื่องในวโรกาสสำคัญต่าง ๆ โดยชื่อถนนสนามไชย เป็นชื่อพระราชทานจากพระบาทสมเด็จพระจอมเกล้าเจ้าอยู่หัว เมื่อปี พ.ศ. 2398 ตามท้องสนามไชย ที่เคยปรากฏอยู่แต่ครั้งกรุงศรีอยุธยา
ในอนาคตอันใกล้ บริเวณโรงเรียนวัดราชบพิธ และวัดพระเชตุพนวิมลมังคลาราม หรือวัดโพธิ์ ที่ถนนสนามไชยตัดผ่าน จะมีการเปิดใช้ สถานีสนามไชย ซึ่งเป็นสถานีรถไฟฟ้าใต้ดิน สายสีน้ำเงิน อันเป็นสถานีที่มีความสวยงามด้วยสถาปัตยกรรมแบบไทย ด้วยการจำลองมาจากท้องพระโรงในยุครัตนโกสินทร์ตอนต้น ด้วยแนวความคิดที่อิงกับประวัติศาสตร์ เนื่องด้วยตั้งอยู่ในเขตตัวเมืองชั้นใน หรือเกาะรัตนโกสิทร์ ได้ชื่อว่าเป็นสถานีรถไฟฟ้าใต้ดินที่สวยงามที่สุดในประเทศไทย
คุโจ มิชิตะกะ
เจ้าชายคุโจ มิชิตะกะ (九条 道孝, Kujō Michitaka? 1839-1906) , บุตรชายของนิโจ ฮิสะทาดะ และเป็นบุตรบุญธรรมของ นิโจ ยูกิโนะริ เป็นขุนนางของญี่ปุ่นในปลายสมัยเอโดะ และตอนต้นสมัยเมจิ ในเวลาต่อมา พระธิดาของพระองค์ได้สมรสกับสมเด็จพระจักรพรรดิไทโช เป็น สมเด็จพระจักรพรรดินีเทเม ซึ่งหลังจากนั้นก็คือเป็นสมเด็จพระอัยยิกาของสมเด็จพระจักรพรรดิอะกิฮิโตะ สมเด็จพระจักรพรรดิญี่ปุ่นองค์ปัจจุบัน ดังนั้นเจ้าชายคุโจ มิชิตะกะผู้ซึ่งเป็นพระบิดาของสมเด็จพระจักรพรรดินีเทเมจึงทรงเป็นพระเปตามหัยกาของสมเด็จพระจักรพรรดิอะกิฮิโตะ สมเด็จพระจักรพรรดิญี่ปุ่นองค์ปัจจุบันด้วย
ต่อมาในปี พ.ศ. 2412 คุโจ มิชิตะกะ ได้รับการสถาปนาขึ้นเป็นเจ้าชาย ในตำแหน่งประมุขแห่งตระกูลคุโจ
วันเดย์
วันเดย์ () เป็นวงดนตรีบอยแบนด์จากประเทศเกาหลีใต้ สังกัดค่าย JYP ประกอบด้วยสมาชิก 11 คน ที่ได้ผ่านการออดิชั่นมาก่อน ซึ่งทาง JYP ได้มีโครงการที่จะทำวงบอยแบนด์ขึ้นมา โดยได้จัดทำเป็นรายการเรียลลิตี้ที่ออกฉายทางสถานีโทรทัศน์ช่อง Mnet ชื่อว่า HotBlood โดยมีผู้เข้าร่วมเป็นผู้ได้รับการฝึกจำนวน 13 คน อันได้แก่ นิชคุณ, แทคยอน, จุนโฮ, แดฮอน, จุนซู , ซึลอง, จินอุน, ซือฉี, ดูจุน, โจควอน, แจบอม, ชานซอง และอูยอง และให้ผู้ชมทางบ้านทางบ้านโหวต จนเหลือผู้เข้ารอบและจะได้เดบิวจำนวน 10 คน
ต่อมาวง 2AM ได้เดบิวในวันที่ 11 ก.ค. 2551 โดย เป็นวงที่ออกมาเพื่อแสดงความสามารถด้านการร้องอย่างแท้จริง วง 2AM มีทั้งหมด 4 คนได้แก่ โจควอน, ซึลอง, จินอุน, ลี ชางมิน โดยชางมินนั้นเข้ามาแทนที่แดฮอนที่ไม่สามารถเข้าร่วมวงได้เนื่องจากปัญหาครอบครัว วง 2AM อยู่ ภายใต้การดูแลของ CUBE ENTERTAINMAENT
ส่วนวง 2PM แต่เดิมมีสมาชิก 7 คน ได้แก่ แจบอม (หัวหน้าวง), นิชคุณ, ชานซอง, แทคยอน, อูยอง, จุนโฮ, จุนซู ภายหลังสมาชิกที่เป็นหัวหน้าวงคือ แจบอม ตัดสินใจลาออกจากวงอย่างเป็นทางการ เมื่อวันที่ 8 กันยายน พ.ศ. 2552 จึงทำให้ปัจจุบัน 2PM มีสมาชิกแค่ 6 คน
ทูเอเอ็ม
ทูเอเอ็ม () เป็นกลุ่มนักร้องบอยแบนด์จากประเทศเกาหลีใต้ ประกอบด้วยสมาชิก 4 คน ได้แก่ อีชางมิน (Lee Chang Min) ที่มาจากการออดิชั่นในรายการ Talent Voice 99% Challenge ทางสถานีโทรทัศน์ช่อง SBS และสมาชิกอีก 3 คนจากรายการ Hot Blood Man ทางสถานีโทรทัศน์ช่อง Mnet คือ อิม ซึลอง (Im Seul Ong), จอง จินอุน (Jung Jin Woon) และ โจ ควอน (Jo Kwon)
พร้อมเดบิวในซิงเกิลแรกซึ่งมีเพลงโปรโมทชื่อ This Song (이노래) ซึ่งได้รับการแต่งทำนองและเนื้อร้องโดยพัคจินยอง (Park Jin Young) นอกจากนี้ยังมีเพลง อานิรากิเอ (아니라기에) และ ออตอคาโจ (어떡하죠) รวมทั้งสิ้น 3 เพลง โดยเฉพาะในเพลงโปรโมทอย่าง This Song จะมีท่วงทำนองดนตรีที่นุ่มนวล และเนื้อเพลงที่เข้าถึงอารมณ์คลุกเคล้าไปกับความรู้สึกร่าเริงเบิกบาน
2AM ได้เปิดตัวเป็นครั้งแรกในรายการ Music Bank ทางช่อง KBS2TV วันที่ 11 กรกฎาคม 2551
เกิดใหม่กลายเป็นหมา
เกิดใหม่กลายเป็นหมา () เป็นภาพยนตร์เกี่ยวกับชีวิตสุนัขพันธ์ โกลเดินริทรีฟเวอร์ ซึ่งเดิมเป็นวิญญาณของนักธุรกิจที่ประสบอุบัติเหตุเสียชีวิต และความทรงจำในอดีตค่อนข้างเลอะเลือน ครั้นระลึกได้ว่าครอบครัวเดิมของตนเองตกอยู่ในอันตรายจึงพยายามหาทางกลับไปช่วยครอบครัว
เปรมินท์ วงศ์เบี้ยสัจจ์
เปรมินท์ วงศ์เบี้ยสัจจ์ (มิ้นท์) เกิดเมื่อวันที่  19 มีนาคม พ.ศ. 2527 เป็นนักร้องสมาชิกวง B-MIX สังกัดค่าย อาร์เอส นอกจากงานเพลงแล้วยังมีงานโฆษณา ถ่ายแบบ และงานแสดงด้วย
วิทยาลัยอาชีวศึกษาอาชีวศิลป์
วิทยาลัยอาชีวศึกษาอาชีวศิลป์ () เดิมชื่อโรงเรียนอาชีวศิลปศึกษา เป็นโรงเรียนศิลปะเอกชนแห่งแรกของประเทศไทย ก่อตั้งปีพ.ศ. 2504 ตามใบอนุญาตเลขที่ 70 ฝ 2504 ของกรมสามัญศึกษา
โรงเรียนอาชีวศิลปศึกษา ตั้งขึ้นเมื่อวันที่ 29 มิถุนายน 2504 ตามใบอนุญาตเลขที่ 70/2504 ของกรมวิสามัญศึกษา ตั้งเลขที่ 268/1 ถนนสามเสน เขตดุสิต กรุงเทพฯมหานคร
ต่อมาในปีพุทธศักราช 2504 ได้ย้ายไปตั้งที่บ้านเลขที่ 268 ถนนนครไชยศรี เขตดุสิต กรุงเทพมหานคร ซึ่งแต่เดิมเป็นบ้านของหลวงศักดิ์นายเวร และใช้สถานที่นี้มาจนกระทั่งปัจจุบัน โดยใช้ชื่ออาคารหลวงศักดิ์นายเวร เพื่อให้เป็นเกียรติแก่เจ้าของเดิม
ต่อมาในปีพุทธศักราช 2531 ได้เปลี่ยนผู้รับใบอนุญาตมาเป็น นางวิภาพรรณ ชูทรัพย์ สืบต่อมาจนถึงปัจจุบัน ท่านเป็นผู้ร่วมก่อตั้งโรงเรียนตั้งตรงจิตรพณิชยการ โรงเรียนวิมลพณิชยการ โรงเรียนเทคนิควิมลบริหารธุรกิจ และโรงเรียนภูเก็ตเทคโนโลยี เปิดสอนประเภทวิชาพณิชยกรรม เป็นโรงเรียนในเครือตั้งตรงจิตรพณิชยการ รวม 5 แห่ง และด้วยความมานะพยายาม และความตั้งใจของ นางวิภาพรรณ ชูทรัพย์ ที่ต้องการเห็นความสำเร็จของกุลบุตร- กุลธิดา ของชาติทั้งด้านพาณิชยกรรม และด้านศิลปะ จึงได้พัฒนาและปรับปรุงโรงเรียนอาชีวศิลปศึกษาให้ดียิ่งขึ้น โดยการนำเทคโนโลยีตลอดจนสิ่งอำนวยประโยชน์ต่างๆ เพื่อสนองความต้องการทางด้านตลาดแรงงาน
เปิดการศึกษา เป็น 2 ระดับ คือ ปวช. และ ปวส. โดยใช้หลักสูตรของกรมอาชีวศึกษา ในสาขาวิชาการออกแบบตกแต่ง สาขาวิชาออกแบบนิเทศศิลป์ สาขาวิชาออกแบบผลิตภัณฑ์ และสาขาวิชาสถาปัตยกรรม
รูตันโวเยเจอร์
รูตันโวเยเจอร์ () เป็นเครื่องบินลำแรกของโลกที่บินรอบโลกโดยไม่ได้ลงจอด และไม่ได้มีการเติมเชื้อเพลิงกลางอากาศ มีนักบิน 2 คน คือ Dick Rutan และ Jeana Yeager (ผู้หญิง ที่ไม่ได้เป็นญาติกับชักเยเกอร์ ผู้ที่บินเร็วเหนือเสียงคนแรกของโลก) ขึ้นบินจากฐานทัพอากาศเอ็ดเวิดส์ (Edwards Air Force Base) โดยใช้ทางวิ่งยาว 15,000 ฟุต (4,600 ม.) ในทะเลทราย Mojave เมื่อวันที่ 14 ธค. 1986. ใช้เวลาบิน ทั้งหมด 9 วัน 3 นาที 44 วินาที มุ่งหน้าบินไปทางตะวันตกได้ระยะทาง 26,366 ไมล์ (42,432 กม. หรือ FAI accredited distance เท่ากับ 40,212 กม) ที่ระดับความสูงเฉลี่ย 11,000ฟุต (3.4 กม). เป็นการทำลายสถิติของเครื่องบินแบบโบอิง B-52 ของกองทัพอากาศสหรัฐอเมริกา
เครื่องบินออกบินเมื่อเวลา 8.01 น. ตามเวลาท้องถิ่น เนื่องจากในปีกบรรทุกน้ำมันเชื้อเพลิงมาก ทำให้ปลายปีกครูดไปกับพื้นทางวิ่ง จนทำให้ส่วนปลายปีกที่เรียกว่า winglet ทั้ง 2 ข้างหลุดออกไป และใช้ทางวิ่งถึง 14,200 ฟุต (2.7 ไมล์) (4.3 กม) จึงมีความเร็วพอที่จะยกตัวขึ้น ระหว่างบินนักบินทั้ง 2 ทำงานกันคนละ 3 ชม. ระหว่างการบินมีพายุไต้ฝุ่่น Marge และประเทศลิเบียปฏิเสธการบินเข้าน่านฟ้า ทำให้ต้องใช้เชื้อเพลิงบินอ้อม และเมื่อเข้าไกล้แคลิฟอร์เนีย ที่จะร่อนลงจอด ปั๊มป์เชื้อเพลิง 1 ตัวหยุดทำงาน แต่อาศัยปั๊มป์จากอีกข้างหนึ่งมาช่วยได้ สุดท้าย เครื่องบินร่อนลงจอดอย่างปลอดภัย เมื่อ เวลา 8.06 น. ที่สนามบินแห่งเดิม ทำความเร็วเฉลี่ยได้ 116 ไมล์/ ชม. (187 กม / ชม.)
ลำตัวเครื่องบิน ทำมาจาก fiberglass, carbon fiberและ Kevlar น้ำหนักเปล่าๆ หนัก 939ปอนด์ (426 กก) แต่ น้ำหนัก ก่อน ขึ้นบินรอบโลก คือ 9,694.5 ปอนด์ (4,397 กก).
เพลงชาติคูเวต
อัลนาชีด อัลวาตานิ (ภาษาอาหรับ: النشيد الوطني‎, แปลว่า "เพลงชาติ") เป็นเพลงชาติประเทศคูเวต ประพันธ์โดย อาร์เหม็ด มิชารี อัลวาตวานิ และอิบราฮิม อัลซูลนา คำร้องและทำนองโดย อาเหม็ด อาลี จึงได้มีการจัดเนื้อเพลงใหม่ เพลงนี้ออกอากาศครั้งแรกเมื่อวันที่ 25 กุมภาพันธ์ พ.ศ. 2521
อามิรี ซารุท ถูกนำไปใช้ก่อน พ.ศ. 2521 ประพันธ์โดย ยูซุฟ อาตีซ ใน พ.ศ. 2494 
เพลงชาตินี้ไม่ได้ใช้บ่อยครั้งนักในประเทศคูเวต แต่ครั้งแรกจะถูกนำไปใช้ในช่วงที่มีรายการพิเศษ ส่วนมากจึงไม่ค่อยได้ใช้เพลงชาติ
สเยาง์ ถุงคา ผูลกา หามี
เพลงชาติสหพันธ์สาธารณรัฐประชาธิปไตยเนปาลมีชื่อว่า สเยาง์ ถุงฺคา ผูลกา หามี (เนปาล: सयौं थुँगा फूलका हामी, แปลว่า "เราคือบุปผานับร้อย") เป็นผลงานการประพันธ์เนื้อร้องโดยประทีป กุมาร ราอิ (Pradeep Kumar Rai) กวีชาวเนปาล ซึ่งรู้จักกันทั่วไปในชื่อ พยากุล มาอิลา (Byakul Maila) ทำนองโดยอัมพาร์ คุรุง (Ambar Gurung)
เพลงนี้ได้เริ่มใช้เป็นเพลงชาติเนปาลอย่างเป็นทางการเมื่อวันที่ 3 สิงหาคม พ.ศ. 2550 ในรัฐพิธีซึ่งจัดขึ้น ณ หอประชุมคณะกรรมการการวางแผนชาติ ภายในพระราชวังสิงหดรูบาร์ (Singha Durbar) อันเป็นที่ตั้งของรัฐสภาเนปาล โดยนายสุภาศ เนมวัง (Subhash Nemwang) ประธานรัฐสภาเนปาล เป็นผู้เปิดแผ่นซีดีบรรเลงเพลงชาติในพิธีดังกล่าวทั้งนี้ การเริ่มใช้เพลงชาติเนปาลใหม่อย่างเป็นทางการข้างต้น ได้มีขึ้นก่อนการผ่านกฎหมายเพื่อเปลี่ยนแปลงการปกครองจากระบอบราชาธิปไตยภายใต้รัฐธรรมนูญมาสู่ระบอบสาธารณรัฐอย่างเป็นทางการประมาณ 4 เดือน
อนึ่ง คำว่าเพลงชาติในภาษาเนปาลใช้คำว่า "ราษฺฏฺริย คาน" (อักษรเทวนาครี: राष्ट्रिय गान) แต่ในเอกสารภาษาต่างประเทศมักใช้อ้างอิงถึงเพลง "ศรีมาน คัมภีระ เนปาลี" (อักษรเทวนาครี: श्रीमान् गम्भीर नेपाली) ซึ่งเป็นเพลงชาติเนปาล ในสมัยราชาธิปไตย
แอนนา ป็อปเปิลเวลล์
แอนนา แคเธอรีน ป็อปเปิลเวลล์ () (เกิดเมื่อวันที่ 16 ธันวาคม  พ.ศ. 2531 (ค.ศ.1988) เป็นที่รู้จักจากบท ซูซาน พรีเวนซี จาก ภาพยนตร์เรื่อง อภินิหารตำนานแห่งนาร์เนีย
แอนนา ป็อปเปิลเวลล์ มีพี่น้องสามคน แอนนาเป็นพี่คนโต เธอเป็นลูกสาวของนายแอนดรู ป็อปเปิลเวลล์ กับ ด็อกเตอร์ ดีบาร์ โลร์มัส แอนนาเข้าเรียนที่โรงเรียนนอร์ท ลอนดอนวิทยาลัย และเป็นนักศึกษาในปี ค.ศ. 2006 - ค.ศ. 2007 และ ในปี ค.ศ. 2007 เธอได้เข้าเรียนที่มหาวิทยาลัยแม็คดาเลนส์ อ็อกฟอร์ด ในปีเดียวกัน แอนนาได้รับรางวัล เดอะ คัพเพอร์ ไพรซ์ จากเรื่อง Five Kinds of Silence
ในเดือนธันวาคม ปีเดียวกัน แอนนาได้แสดงเรื่อง Lady Macbeth ใน โอเอฟเอส สตูดิโอ ที่อ็อกฟอร์ด ปัจจุบันเธอพักอาศัยอยู่ที่ ไฮน์บาร์รี่ นอร์ท ลอนดอน
แอนนา เริ่มรับการแสดง ตั้งแต่อายุ 6 ปี ทำให้โรงเรียนออลซอร์ทที่เธอเรียนอยู่ มีชื่อเสียงมากขึ้น แอนนาเริ่มจากการแสดงละครทีวี เช่น เรื่อง Frenchman's Creek ในปี ค.ศ.1988 
ภาพยนตร์เรื่องแรกที่แอนนาแสดง คือ อภินิหารตำนานแห่งนาร์เนีย ตอน ราชสีห์, แม่มด กับตู้พิศวง  ในปี ค.ศ.2005 เธอรับบท ซูซาน พรีเวนซี ต่อมาเธอก็ได้แสดงเรื่อง อภินิหารตำนานแห่งนาร์เนีย ตอน เจ้าชายแคสเปี้ยน โดยรับบทเป็น ซูซาน พรีเวนซี เช่นเดิม
ภาพยนตร์ทั้งสองเรื่อง เธอได้แสดงคู่กับวิลเลียม มอสลีย์,สแกนดาร์ คีย์เนส และ จอร์จี เฮนลีย์ แต่ในเรื่อง อภินิหารตำนานแห่งนาร์เนีย ตอน เจ้าชายแคสเปี้ยน เธอก็ได้แสดงคู่กับ เบ็น บานส์ ด้วย
นาตาชา สัจจกุล
นาตาชา สัจจกุล หรือ นาตาชา เปลี่ยนวิถี ชื่อเล่นว่า แอนนา เกิดวันที่ 29 กุมภาพันธ์ พ.ศ. 2511 เป็นนางแบบและนักแสดงชาวไทย นาตาชาเดิมนับถือศาสนาอิสลาม บิดาชื่อ เกชา เปลี่ยนวิถี อาชีพนักแสดง มารดาชื่อ อนงค์ เปลี่ยนวิถี
ในด้านการศึกษา แอนนาเริ่มต้นการศึกษาในระดับชั้นอนุบาล จนสำเร็จการศึกษาในระดับชั้นมัธยมปีที่ 3 จาก โรงเรียนรุจิเสรีวิทยา จากนั้นจึงมาศึกษาต่อ ในระดับชั้นมัธยมปลายที่ โรงเรียนดรุณพิทยา โดยเธอสำเร็จการศึกษาในระดับปริญญาตรีจาก คณะมนุษยศาสตร์ เอก ภาษาอังกฤษ มหาวิทยาลัยหอการค้า (เธอได้รับการคัดเลือกเป็นดาวมหาวิทยาลัยในช่วงที่เข้าศึกษาชั้นปี 1) เธอสำเร็จการศึกษาในระดับปริญญาโท จากสถาบันบัณฑิตพัฒนบริหารศาสตร์ ในสาขา ภาษาและการสื่อสาร
ทางด้านชีวิตส่วนตัว คู่ชีวิต ธีรภัทร์ สัจจกุล และเข้าร่วมพิธีสมรสเมื่อวันที่ 20 ธันวาคม พ.ศ. 2551 หลังการสมรสทั้งนาตาชา และธีรภัทร์ ได้เปลี่ยนไปนับถือ ศาสนาคริสต์ ปัจจุบัน ทั้งคู่มีบุตรชายด้วยกัน 1 คน คือ น้องไททัน
ปี 2561 นาตาชา ได้เข้าร่วมใน"The Mask Singer หน้ากากนักร้อง ซีซันที่ 4"(แสดงคู่กับ จอนนี่ แอนโฟเน่ ทุกเพลง)
นาตาชา สัจจกุล ได้เป็น 4 ผู้เข้าแข่งขันในชิงร้อยชิงล้าน ปี 2533 เมื่อวันที่ 17 มกราคม พ.ศ. 2533 ซึ่งเป็นเทปแรกของทางรายการ
"The Mask Singer หน้ากากนักร้อง ซีซันที่ 4 เป็นหน้ากากนางฟ้า ใช้เพลง Bleeding Love ตกรอบโดย หน้ากากดอกะหล่ำ"
ระนองรักษ์ สุวรรณฉวี
ร้อยตรีหญิงระนองรักษ์ สุวรรณฉวี นายกองค์การบริหารส่วนจังหวัดนครราชสีมา อดีตรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลนายอภิสิทธิ์ เวชชาชีวะ อดีตรัฐมนตรีช่วยว่าการกระทรวงการคลัง ในรัฐบาลนายสมัคร สุนทรเวช
เกิดวันที่ 23 มิถุนายน พ.ศ. 2499 เป็นบุตรของนายเลิศ หงษ์ภักดี มีชื่อเล่นว่า นก สมรสกับว่าที่ร้อยตรีไพโรจน์ สุวรรณฉวี มีบุตร 3 คน จบการศึกษาระดับปริญญาตรี จาก พยาบาลศาสตรบัณทิต มหาวิทยาลัยมหิดล วิทยาลัยพยาบาลกองทัพบก ระดับปริญญาโท รัฐศาสตรมหาบัณฑิต มหาวิทยาลัยเกริก
ในปี พ.ศ. 2553 ร้อยตรีหญิงระนองรักษ์ สุวรรณฉวี เข้ารับการศึกษาหลักสูตรผู้บริหารระดับสูง ของสถาบันวิทยาการตลาดทุน ตลาดหลักทรัพย์แห่งประเทศไทย ในรุ่นที่ 11 และเป็นรุ่นเดียวกันกับนักการเมืองชื่อดังอีกหลายคน อาทินายสรอรรถ กลิ่นประทุม นายประจวบ ไชยสาส์น นางสาวนริศรา ชวาลตันพิพัทธ์ นายสมพงษ์ อมรวิวัฒน์ นายแพทย์บุรณัชย์ สมุทรักษ์ ฯลฯ
ระนองรักษ์ เริ่มรับราชการในตำแหน่งพยาบาลวิชาชีพ ประจำโรงพยาบาลค่ายสุรนารี จังหวัดนครราชสีมา ชั้นยศ "ร้อยตรี" เมื่อปี พ.ศ. 2520 หลังจากนั้น 3 ปี จึงได้โอนมารับราชการเป็นข้าราชการพลเรือนสามัญ ตำแหน่งนักวิชาการสาธารณสุข สำนักงานสาธารณสุขจังหวัดนครราชสีมา จนกระทั่งลาออกจากราชการเพื่อเข้าสู่งานการเมือง
ระนองรักษ์ ได้ลาออกจากราชการมาสมัครรับเลือกตั้งเป็นสมาชิกวุฒิสภา ในปี พ.ศ. 2549 แต่การเลือกตั้งถูกยกเลิกเป็นโมฆะ เนื่องมาจากเกิดการรัฐประหาร เดือนกันยายน พ.ศ. 2549
หลังจากการจัดตั้งรัฐบาลของนายสมัคร สุนทรเวช ในเดือนกุมภาพันธ์ พ.ศ. 2551 ร้อยตรีหญิง ระนองรักษ์ ได้รับตำแหน่งรัฐมนตรีช่วยว่าการกระทรวงการคลัง และเป็นรองหัวหน้าพรรคเพื่อแผ่นดิน ในเดือนเมษายน พ.ศ. 2552 (ชุดของนายชาญชัย ชัยรุ่งเรือง) และต่อเนื่องมาถึงในรัฐบาลของนายสมชาย วงศ์สวัสดิ์ด้วย ต่อมาได้รับตำแหน่งรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของนายอภิสิทธิ์ เวชชาชีวะ แต่ผลงานไม่โดดเด่น จนได้รับฉายาจากพรรคเพื่อไทย เป็น 1 ใน 10 รัฐมนตรีไร้ผลงาน ว่า "รัฐมนตรีไม่แคร์สื่อ" ต่อมาหลังจากการอภิปรายไม่ไว้วางใจรัฐมนตรีเมื่อวันที่ 31 พฤษภาคม และ 1 มิถุนายน พ.ศ. 2553 ได้มีการปรับคณะรัฐมนตรี ทำให้ร้อยตรีหญิง ระนองรักษ์ ถูกปรับออกจากตำแหน่งรัฐมนตรี
ร้อยตรีหญิงระนองรักษ์ ได้ลาออกจากตำแหน่งรองหัวหน้าพรรคเพื่อแผ่นดิน ตั้งแต่วันที่ 23 กุมภาพันธ์ พ.ศ. 2553 ต่อมาจึงย้ายมาร่วมงานกับพรรคชาติพัฒนา และลงสมัครรับเลือกตั้งในระบบบัญชีรายชื่อ ลำดับที่ 5 แต่ไม่ได้รับเลือกตั้ง
ในเดือนมีนาคม พ.ศ. 2555 ได้รับเลือกตั้งเป็นนายกองค์การบริหารส่วนจังหวัดนครราชสีมา
ชุมพล ศิลปอาชา
ชุมพล ศิลปอาชา (6 มิถุนายน พ.ศ. 2483 — 21 มกราคม พ.ศ. 2556) เป็น รองนายกรัฐมนตรี และรัฐมนตรีว่าการกระทรวงการท่องเที่ยวและกีฬา ในรัฐบาลยิ่งลักษณ์ ชินวัตร หัวหน้าพรรคชาติไทยพัฒนา และเคยดำรงตำแหน่งรัฐมนตรีหลายสมัย ตลอดจนตำแหน่งทางการเมืองอื่น ๆ และยังเคยดำรงตำแหน่งนายกสภามหาวิทยาลัยศิลปากร
นายชุมพล ศิลปอาชา เกิดเมื่อวันที่ 6 มิถุนายน พ.ศ. 2483 ที่ตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี เป็นบุตรของเซ่งกิม และสายเอ็ง แซ่เบ๊ เป็นน้องชายของบรรหาร ศิลปอาชา นายกรัฐมนตรีไทย คนที่ 21 จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษานิติศาสตรบัณฑิต จากมหาวิทยาลัยธรรมศาสตร์ และปริญญาโท (M.P.A.) มหาวิทยาลัยซีราคิวส์ สหรัฐอเมริกา ด้านชีวิตครอบครัว ได้สมรสกับดวงมาลย์ ศิลปอาชา (สกุลเดิม เจียรสวัสดิ์วัฒนา) ผู้พิพากษาอาวุโส ศาลคดีเด็กสมุทรปราการ มีบุตร 2 คน คือ สลิลดา ศิลปอาชา กับรัฐพล ศิลปอาชา
ชุมพล ศิลปอาชา เคยรับราชการประจำที่สำนักงานคณะกรรมการข้าราชการพลเรือน และเป็นอาจารย์ประจำคณะรัฐศาสตร์ มหาวิทยาลัยธรรมศาสตร์ ต่อมาจึงได้เข้าสู่เส้นทางการเมือง เป็นสมาชิกสภาผู้แทนราษฎร จังหวัดสุพรรณบุรี สังกัดพรรคชาติไทย ตั้งแต่ปี พ.ศ. 2522 - 2535 เคยดำรงตำแหน่งสำคัญทางการเมืองหลายตำแหน่ง อาทิ รองเลขาธิการนายกรัฐมนตรี พ.ศ. 2523-2534 รัฐมนตรีช่วยว่าการกระทรวงคมนาคม พ.ศ. 2524-2526 รองประธานสภาผู้แทนราษฎร พ.ศ. 2529 และ พ.ศ. 2535
ต่อมาในปี พ.ศ. 2540 จึงได้เข้ารับตำแหน่งรัฐมนตรีว่าการกระทรวงศึกษาธิการ ในรัฐบาลชวน หลีกภัย และหลังจากนั้นจึงได้หันหลังให้งานการเมืองในสภาผู้แทนราษฎร ไปลงสมัครเป็นสมาชิกวุฒิสภา จนกระทั่งภายหลังการยุบพรรคชาติไทย และตัดสิทธิ์ทางการเมืองแกนนำพรรค ในปี พ.ศ. 2551 ส่งผลให้สมาชิกรวมตัวกันจัดตั้งพรรคการเมืองขึ้นใหม่ในชื่อว่า "พรรคชาติไทยพัฒนา" นายชุมพล ศิลปอาชา จึงได้หันกลับมาสู่งานการเมืองสภาล่างอีกครั้ง โดยการรับตำแหน่งเป็นหัวหน้าพรรคชาติไทยพัฒนา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคชาติไทยพัฒนา และได้รับแต่งตั้งเป็นรองนายกรัฐมนตรี (กำกับดูแลกระทรวงการท่องเที่ยวและกีฬา และกระทรวงวัฒนธรรม) และรัฐมนตรีว่าการกระทรวงการท่องเที่ยวและกีฬา ในรัฐบาลยิ่งลักษณ์ ชินวัตร และจากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนพึงพอใจ เป็นลำดับที่ 3 รองจากนายกรัฐมนตรี และ ร.ต.อ.เฉลิม อยู่บำรุง
ดำรงตำแหน่งนายกสภามหาวิทยาลัยศิลปากร คนที่ 11 ระหว่าง 29 มิถุนายน พ.ศ. 2549 - 28 มิถุนายน พ.ศ. 2551 และระหว่าง 29 มิถุนายน พ.ศ. 2551 - 18 ธันวาคม พ.ศ. 2551 (ขอลาออก)
ชุมพล ศิลปอาชา ถึงแก่อสัญกรรมเพราะหัวใจล้มเหลว เมื่อเวลาประมาณ 09:30 นาฬิกา ของวันที่ 21 มกราคม 2556 ณ โรงพยาบาลรามาธิบดี ในขณะที่ยังดำรงตำแหน่งรองนายกรัฐมนตรี และรัฐมนตรีว่าการกระทรวงการท่องเที่ยวและกีฬา โดย พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ ให้พลเอก เปรม ติณสูลานนท์ เป็นผู้แทนพระองค์พระราชทานน้ำหลวงอาบศพ ณ วัดเทพศิรินทราวาส ต่อมามีพระบรมราชโองการพระราชทานโกศไม้สิบสอง เนื่องจากถึงแก่อสัญกรรมระหว่างปฏิบัติหน้าที่ และทรงพระกรุณาโปรดเกล้าฯ ให้พระราชทานพวงมาลาประจำพระองค์และพระบรมวงศ์ศานุวงศ์อีกด้วย และสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินในการพระราชทานเพลิงศพ เมื่อวันที่ 26 พฤษภาคม 2556 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
ฮวัง ชัน-ซ็อง
ฮวัง ชัน-ซ็อง () เป็นศิลปินสมาชิกวงทูพีเอ็ม กลุ่มนักร้องชายจากประเทศเกาหลีใต้ สังกัดค่ายเจวายพีเอ็นเตอร์เทนเมนท์
ฮวัง ชัน-ซ็อง เกิดเมื่อวันที่ 11 กุมภาพันธ์ พ.ศ. 2533 มีอายุน้อยที่สุดในวงจึงเรียกว่า "มักแน" (แปลว่าน้องเล็ก) แต่ก็เป็นน้องเล็กที่ตัวโตที่สุดในบรรดาน้องเล็กของวงบอยแบนด์เกาหลีใต้ นับถือศาสนาพุทธ เข้าวงการด้วยการเป็นนักแสดง นายแบบ เล่นโฆษณา ชัน-ซ็องมีชื่อเล่นว่า fairy, phwang-ka มีส่วนสูง 184 เซนติเมตร น้ำหนัก 72 กิโลกรัม จบการศึกษาระดับมัธยมปลายจากโรงเรียนฮันกุกเยซุล (Korean Art High School) ปัจจุบันกำลังศึกษาอยู่ชั้นปีที่ 1 (พ.ศ. 2552) มหาวิทยาลัยโฮวอน คณะ Boardcasting & Entertainment พูดภาษาจีน นอกจากนั้นยังมีความสามารถในด้านกีฬาเทควันโดและฟันดาบด้วย อยู่ในวงจะได้รับการร้องท่อนแร็ปและท่อนกลางของเพลง
ก่อนเข้าเป็นสมาชิกวงทูพีเอ็ม ชัน-ซ็องเคยแสดงละครซิตคอมของเกาหลีที่มีเรตติงสูงมาก เรื่อง Unstoppable High Kick และเคยเข้าร่วมทดสอบความสามารถ Superstar Survival ปี 2006 พร้อมกับเพื่อนร่วมวงอย่างจุน-โฮ และแท็ก-ย็อน แต่ก็แพ้ ซึ่งเขาเคยเข้าทดสอบความสามารถถึงสองครั้งแล้วจึงได้รับการยอมรับจากบริษัท
ตำแหน่งในวง : ร้อง (Vocalist), แร็ป (Rapper)
ได้รับการจัดอันดับใน Mnet Super 100 pop idols 2009 ให้อยู่อันดับที่ 36
คุโจ ฮิซะตะดะ
คุโจว ฮิสะทาดะ (ญี่ปุ่น :九条 尚忠, Kujō Hisatada? พ.ศ. 2341- พ.ศ. 2414) บุตรชายของนิโจ ฮารุทากะ เป็นสมาชิกของตระกูลฟุจิวะระ และ ตระกูลคุโจว เขาได้ดำรงตำแหน่งเป็นคัมปะกุในช่วงปี พ.ศ. 2399 ถึง พ.ศ. 2405 และได้เกษียณอายุในปี พ.ศ. 2406 หลังจากการเกษียณเขาได้ไปบวชเป็นพระในศาสนาพุทธ ฮิสะทาดะ เสียชีวิตด้วยโรคชราในวัย 73 ปี
คุโจว ฮิสะทาดะ มีบุตรทั้งหมด 7 คน
อก แท็ก-ย็อน
อก แท็ก-ย็อน (; ) เป็นศิลปินนักร้องชายจากประเทศเกาหลีใต้ โดยออกอัลบัมร่วมกับสมาชิกอีก 6 คนเป็นวงบอยแบนด์ชื่อวงทูพีเอ็ม สังกัดค่ายเพลงเจวายพีเอ็นเตอร์เทนเมนท์
แท็ก-ย็อน เกิดเมื่อวันที่ 27 ธันวาคม พ.ศ. 2531 ที่โซล ประเทศเกาหลีใต้ และย้ายไปอยู่ปูซาน จากนั้นย้ายไปอยู่เมืองบอสตันและเมืองเบดฟอร์ด รัฐแมสซาชูเซตส์ สหรัฐอเมริกา ตามลำดับ จึงสามารถพูดได้ทั้งภาษาเกาหลีและอังกฤษ ทำให้กลายเป็นล่ามให้กับนิชคุณเพื่อนร่วมวงและแจบอมอดีตเพื่อนร่วมวงที่ไม่สามารถพูดเกาหลีได้ในช่วงแรก นับถือศาสนาคริสต์ เป็นนักแสดง นักร้อง นายแบบ พิธีกร จบการศึกษาระดับปริญญาตรีจากคณะบริหาร มหาวิทยาลัยดันกุก และจบปริญญาโทที่มหาวิทยาลัยโคเรีย หรือมหาวิทยาลัยเกาหลี (Korea University) สาขาบริหารธุรกิจระหว่างประเทศ หลักสูตรนานาชาติ ได้รับฉายา Wonder Girls เวอร์ชันผู้ชาย สาเหตุเพราะว่า เคยถ่ายทำโฆษณาไอศกรีมร่วมกับวง Wonder Girls
เขาเข้าวงการโดยการเข้าประกวดเพื่อเป็นนายแบบในรายการ Superstar Survival ที่นครนิวยอร์ก ซึ่งเป็นรายการออดิชั่นของบริษัทเจวายพี แต่ก็ตกรอบสุดท้ายเป็นคนแรก แต่เนื่องจากเป็นคนที่หน้าตาดี จึงถูกเรียกตัวเข้ามาฝึกหัดที่บริษัท นอกจากนี้ในการออดิชั่นครั้งนั้นมีเพื่อนร่วมวงอีกสองคนทำการแข่งขันด้วยคือ จุนโฮและชานซอง
พูดได้ 5 ภาษา เกาหลี อังกฤษ ญี่ปุ่น สเปน จีน
เคยสอบ Toic ได้คะแนนเต็ม 990 คะแนน
ตำแหน่งในวง : แรปหลัก (Main Rapper), ร้อง (Vocalist) 
รวมถึงเป็น นักเขียนเพลง, และโปรดิวเซอร์
เป็นเจ้าของลิขสิทธิ์เพลง จำนวน 54 เพลง
เป็นเจ้าของธุรกิจ OKCAT
4 ก.ย.60 เข้าเกณฑ์ทหาร โดยจะปลดประจำการในปี 2562 โดยสละสิทธิสัญชาติอเมริกัน
ได้รับมอบหมายให้ทำหน้าที่พิธีกร ในงานโอลิมปิคฤดูหนาว 2018 และ พาราลิมปิค และวิ่งคบเพลิงพาราลิมปิค และเป็นมัคคุเทศน์พิเศษ ที่ Culture ICT Pavillion ซึ่งเป็นส่วนหนึ่งของโอลิมปิคฤดูหนาวซึ่งเกาหลีใต้เป็นเจ้าภาพ
อื่น ๆ
! ปีพ.ศ. !! เรื่อง !! รับบทเป็น !! หมายเหตุ
อ้างอิง
นิโจ ฮะรุตะกะ
นิโจ ฮารุทากะ (ญี่ปุ่น: 二条 治孝, Nijō Harutaka? พ.ศ. 2297- พ.ศ. 2369 72 ปี), บุตรชายของ นิโจ โมนะโมโตะ เป็นสมาชิกของ ตระกูลฟุจิวะระ เขามีบุตรมากมายกับบุตรสาวของ โทกุงะวะ มุเนะโมโตะ ไดเมียวแห่งมิโตะ
นิโจ ฮารุทากะ และ บุตรสาวของ โทกุงะวะ มุเนะโมโตะ มีบุตรด้วยกันดังนี้
ชัง อู-ย็อง
ชัง อู-ย็อง ( "Jang U-yeong"; ) เป็นหนึ่งในสมาชิกวงทูพีเอ็มซึ่งประกอบไปด้วยสมาชิก 7 คน ที่เน้นการเต้นแบบบีบอยและตีลังกาผาดโผน มักจะได้ร้องท่อนแรกของเพลง (คล้ายกับตำแหน่งของซอนมีแห่งวงวันเดอร์เกิลส์)
ปัจจุบัน ชัง อู-ย็องได้เข้ากรมไปแล้ว โดยจะเสร็จสิ้นในปี 2020
ชัง อู-ย็อง มีชื่อเล่นว่า Bu-aong เกิดเมื่อวันที่ 30 เมษายน พ.ศ. 2532 ที่เมืองปูซาน เกาหลีใต้ นับถือศาสนาพุทธ เป็นนักร้องและนักเต้น จบการศึกษาระดับมัธยมปลายจากโรงเรียนบูชินกึมซอง กำลังศึกษาอยู่อยู่ชั้นปีที่ 1 (พ.ศ. 2552) มหาวิทยาลัยโฮวอน คณะ Boardcasting & Entertainment อู-ย็องยังมีความสามารถพิเศษในด้านการเต้น เคยเรียนการเต้นจาก Seoul School For The Arts - Dance Major มาด้วย และได้เข้ามาฝึกงานที่ JYP หลังจากผ่านการเป็นผู้ชนะการแข่งขัน JYP Audition 2007 งานทดสอบความสามารถศิลปินรุ่นที่ 1 และได้ที่ 1 จาก Mgoon's JYP Audition ที่ปูซาน โดยชนะผู้เข้าแข่งขันกว่าพันคน และในการทดสอบความสามารถครั้งนั้นมีฮาราแห่งวงคาราเข้าประกวดด้วยแต่เธอไม่ได้รางวัล ซึ่งทำให้ทั้งสองรู้จักกัน สังเกตได้จากการออกรายการไอดอลโชว์ระหว่างวงทูพีเอ็มกับคารา สมาชิกในวงทูพีเอ็มจะไม่มีใครเลือกฮาราเลย ปล่อยให้อู-ย็องเลือกคนเดียว
ก่อนที่จะเปิดตัวในนามวงทูพีเอ็ม เขาเคยเป็นแดนเซอร์ตัวแทนให้ท็อปแห่งวงบิ๊กแบงซึ่งต้องเต้นคู่กับยูบินแห่งวงวันเดอร์เกิลส์ เพราะท็อปเป็นลมก่อนการโชว์ชุดพิเศษในงาน 2007 MBC Music Awards
ตำแหน่งในวง : ร้องหลัก (Main Vocalist)
นิโจ มุเนะโมะโตะ
นิโจ มุเนะโมโตะ (; พ.ศ. 2270-2297) บุตรชายของคุโจ ยุกิโนะริ และบุตรบุญธรรมของ นิโจ มุเนะฮิระ เป็นขุนนางของญี่ปุ่นในสมัยเอโดะ เป็นสมาชิกของตระกูลฟุจิวะระและตระกูลนิโจ เขามีบุตรคนคือ นิโจ ชิเงะโยะริ ซึ่งเสียชีวิตตั้งแต่ยังเยาว์ และมีบุตรบุญธรรมชื่อ นิโจ ฮะรุตะกะ
อี จุน-โฮ
อี จุนโฮ เกิดเมื่อวันที่ 25 มกราคม พ.ศ. 2533 ที่เมืองอิลซัน ประเทศเกาหลีใต้ เขานับถือศาสนาคริสต์ เป็นนักร้องและนักเต้นของวง จบชั้นมัธยมปลายจากโรงเรียนเซวอน ปัจจุบันกำลังศึกษาอยู่อยู่ชั้นปีที่ 2 (พ.ศ. 2552) มหาวิทยาลัยโฮวอน คณะ Boardcasting & Entertainment เอก Program Acting Major เนื่องจากจุนโฮมีความสนใจในด้านการเต้นมาก เมื่อมีเวลาว่างจุนโฮดูวิดีโอเต้น ฟังเพลงและฝึกแต่งเพลงบ้าง และมีความสามารถในการเต้นแบบ Beat Box จนมีการตั้งฉายาเล่นๆว่า Justin Timberlake
จุนโฮนั้นมีหน้าตาละม้ายคล้ายกับอดีตศิลปินร่วมค่ายรุ่นพี่อย่างเรน จนมีบางคนตั้งฉายาอย่างไม่เป็นทางการให้จุนโฮว่า "เรนน้อย" แต่จุนโฮไม่ค่อยพอใจนักที่จะให้คนอื่นๆเรียกเขาด้วยชื่อนี้ นอกจากนี้ยัง ได้เซ็นสัญญากับบริษัทเจวายพีจากการที่เขาได้รับรางวัลชนะเลิศอันดับที่ 1 ในการประกวดทักษะการเต้นและการร้องเพลงจากในรายการ Super Star Survival ปี 2006 ทางช่อง SBS และเริ่มฝึกงานที่ JYP หลังจากนั้น
ตำแหน่งในวง : ร้องหลัก (Vocalist)และได้แสดงซีรีส์เกาหลีเรื่อง Wok of love ได้เป็นแสดงนำ ในบท"ซอ พุง"
ออกอากาศเมื่อวันที่7 พฤษภาคม 2561 จำนวน40ตอน แสดงร่วมกับจอง รยอวอน และ จาง ฮยอก ทางช่องSBS
 1.แบรนด์ ELLE (เสื้อผ้า)
เจย์ พาร์ก
พัก แจ-บ็อม (; เกิด 25 เมษายน 2530) หรือในการแสดงว่า เจย์ พาร์ก () เป็นอดีตสมาชิกวงทูพีเอ็ม ซึ่งเป็นวงบอยแบนด์เกาหลีใต้ แจ-บ็อมยังได้เป็นหัวหน้าวงด้วย ปัจจุบันหลังจากประกา ลาออกจากวง และมีมินิอัลบั้มในฐานะศิลปินเดี่ยว โดยมีกลุ่มบีบอย Art of movement (AOM) ให้การสนับสนุน
พัก แจ-บ็อม เกิดและเติบโตที่เมืองเอ็ดมอนส์ ซีแอตเทิล รัฐวอชิงตัน ประเทศสหรัฐอเมริกา มีชื่อเล่นเรียกแตกต่างกันไป เช่น Jaebi, J-Bum, Fresh Beezy นับถือศาสนาคริสต์ นิกายเพรสไบทีเรียน เป็นอดีตนักร้องและหัวหน้าวงทูพีเอ็ม แจ-บ็อมพูดภาษาอังกฤษเป็นภาษาหลัก มีความสามารถพิเศษในการเต้นบีบอย ร้องและแต่งท่อนแร็ป
แจ-บ็อมผ่านการทดสอบความสามารถที่ลอสแอนเจลิส สหรัฐอเมริกา (JYP U.S. Audition Selection 2005) เพียงคนเดียว โดยพัคจินยอง ประธานบริษัทเจวายพีได้ชมการทดสอบความสามารถของแจ-บ็อมด้วยตนเอง และเป็นคนนำตัวเขามาที่เกาหลีใต้จากการคัดเลือกทั่วประเทศอเมริกา ก่อนมารวมกลุ่มเป็นบอยกรุ๊ป แรกเริ่มแจ-บ็อมเข้าบริษัทเจวายพีเพื่อเป็นนักร้องแรปและเต้นบีบอย เขาเรียนร้องเพลงและภาษาเกาหลีเป็นระยะเวลา 4 ปี แต่ถึงตอนนี้ยังพูดเกาหลีได้ไม่คล่องนัก แม่ของเขาเป็นผู้ที่สนับสนุนให้เขาเข้ารับการทดสอบความสามารถ หลังจากที่เขาตัดสินใจที่จะไม่เข้าศึกษาต่อในระดับอุดมศึกษา ปัจจุบันหลังจากประกาศลาออกจากวง และกลับไปอยู่บ้านเกิดที่ซีแอตเทิล แจ-บ็อมใช้เวลาว่างในการฝึกซ้อมเพิ่มพูนความสามารถด้านดนตรี ออกไปแข่งขันบีบอยในนามของกลุ่ม Art of Movement (AOM) มีสมาชิกคือ เจย์, โทนี่, จูเนียร์, Phe LaRoc, เฮฟ, ชาช่า, Neil, กิล, บาวเซอร์, แดเนียล
ช่วงต้นเดือนกันยายน 2552 หลังจากเกิดกระแสวิพากษ์วิจารณ์อย่างรุนแรงที่แจ-บ็อมเคยแสดงความคิดเห็นในเชิงลบต่อประเทศเกาหลีและชาวเกาหลีไว้เมื่อ 4 ปีที่ผ่านมา เขาก็ได้ออกเอกสารเปิดผนึกเพื่อขอโทษในวันเดียวกันแต่ก็เกิดกระแสร้อนแรงอย่างต่อเนื่อง ทำให้แจ-บ็อมตัดสินใจลาออกจากวงอย่างเป็นทางการในที่สุด เมื่อวันที่ 8 กันยายน พ.ศ. 2552
ปัจจุบัน เจย์ พาร์ก เป็น CEO ของค่าย AOMG ที่ตนเองก่อตั้งขึ้นมากับ Chacha Malone สมาชิก AOMG มีสมาชิกในค่าย คือ Gray Loco Elo DJ.Pumpkin DJ.Wegun Hep Junggoon ล่าสุดคือ Hoody และยังมี Simon Dominic อดีตสมาชิก Supreme Team เป็น CO-CEO เมื่อเดือน กรกฎาคม 2561 Simon Dominicได้มีการลาออกจากการเป็น CO-CEO และยกตำแหน่งให้แก่ DJ.Pumpkin แทน
จุน. เค
คิม มินจุน () เป็นนักร้องสัญชาติเกาหลี สมาชิกวงทูพีเอ็ม ที่มีน้ำเสียงในการร้องเพลงที่ไพเราะและได้รับการยอมรับ
คิม มินจุน เกิดเมื่อวันที่ 15 มกราคม พ.ศ. 2531 ที่เมืองแดกู (Daegu) ประเทศเกาหลีใต้ มีสัญชาติเกาหลี นับถือศาสนาพุทธ ชื่ออื่นเรียกว่า Jun.K , Panda เป็นนักแสดง นักร้อง นายแบบ พิธีกร มีความสามารถในการร้องเพลงและการแต่งเพลงมาก เมื่อมีเวลาว่างก็จะแต่งเพลง จุนซูเป็นคนที่ร้องเพลงดีและประกวดร้องเพลงได้ที่หนึ่งจากหลายเวที เขาจึงได้ส่งเดโมเพลงไปที่บริษัทวายจี (YG)และเจวายพี (JYP)และได้รับการตอบรับจากทั้งสองบริษัท ซึ่งเขาได้เลือกบริษัทเจวายพี และจากการออดิชั่นกับบริษัทวายจี เอนเตอร์เทนเมนท์ (YG Entertainment)ซึ่งทำให้เขาได้รู้จักและเป็นเพื่อนกับจี-ดรากอนและแทยัง แห่งวงบิ๊กแบง(วงดนตรีเกาหลี)ด้วย
จุนซูจบการศึกษาจาก KyungHee Cyber College และกำลังศึกษาอยู่ชั้นปีที่ 2 ที่ Dong-Ah Institute of Media and Arts และได้รับทุนการศึกษาโดยได้รับการยกเว้นค่าเล่าเรียนจากทางโรงเรียนอีกด้วย
ตำแหน่งในวง : ร้องเสียงหลัก (Main Vocalist)
จอฟ้ามรณะ
จอฟ้ามรณะ คือสถานการณ์ที่ระบบปฏิบัติการคอมพิวเตอร์เกิดขัดข้อง ไม่สามารถทำงานต่อไปได้ โดยเฉพาะในระบบปฏิบัติการวินโดวส์ (Windows) ซึ่งเป็นการพยายามติดต่อกับผู้ใช้โดยจะแสดงผลเป็นหน้าจอสีน้ำเงิน (หรือสีฟ้าเช่นในเอกซ์บอกซ์) พร้อมกับรายละเอียดทางเทคนิคในจุดที่ทำให้ระบบไม่สามารถทำงานต่อไปได้ และเลขรหัสเปรียบเทียบเพื่อนำไปใช้ค้นหาในเว็บไซต์ส่วนช่วยเหลือของบริษัทผู้ผลิต การแสดงจอฟ้ามรณะจะทำให้คอมพิวเตอร์หยุดทำงานทันที เพื่อป้องกันความเสียหายที่อาจเกิดขึ้นต่อระบบ
สาเหตุหลักของการเกิดจอฟ้ามรณะในวินโดวส์ตระกูลเอ็นที คือไดรเวอร์สำหรับอุปกรณ์ภายนอกไม่มีประสิทธิภาพ หรือฮาร์ดแวร์ทำงานผิดปกติ ส่วนในวินโดวส์ตระกูล 9x การใช้งานไฟล์ไดนามิกลิงก์ไลบรารี (.dll) ที่เข้ากันไม่ได้กับระบบ หรือบั๊กที่เกิดขึ้นในเคอร์เนล ก็สามารถทำให้เกิดจอฟ้ามรณะได้ นอกจากนั้นจอฟ้ามรณะสามารถเกิดขึ้นได้จากความผิดปกติทางกายภาพ เช่นความผิดปกติของหน่วยความจำ ปัญหาการจ่ายไฟฟ้า ส่วนประกอบที่มีความร้อนสูงเกินกำหนด (Overheat) หรือฮาร์ดแวร์ที่ทำงานเกินกว่าขีดจำกัดที่กำหนดไว้
โดยตั้งแต่ Windows Server 2012 ลงมานั้น จะพื้นหลังสีกรมท่า ตัวหนังสือสีเทา พร้อมแสดงข้อมูลที่เกิดข้อผิดพลาดด้วย ส่วน Windows 8 ขึ้นไปนั้น จะเปลี่ยนสีพื้นหลัง จากสีกรมท่า เป็นสีโทนฟ้าเข้มแทน
ส่วนตัวหนังสือนั้น ช่วง Windows 95, 98 และ ME นั้น จะใช้รูปแบบตัวหนังสือล้วน โดยมีขนาด 80×25 พิกเซล , ตระกูล Windows NT ใช้ 80×50 พิกเซล บนขนาดหน้าจอ 720×400 , Windows XP ใช้ฟอนต์ Lucida Console ก่อนเป็น Windows 7 ที่จะใช้ฟอนต์ Consolas แทน ส่วน Windows 8 ขึ้นไปนั้น ใช้ฟอนต์ Segoe UI และเรนเดอร์หน้าจอแบบ Native ขนาด 640×480
ใน Windows 10 รุ่นทดสอบตั้งแต่ 14316 ขึ้นไป มีการเพิ่ม QR Code เพื่อดูปัญหาและวิธีการแก้ไข ผ่านโทรศัพท์มือถือ
ใน Windows 10 รุ่นทดสอบตั้งแต่ 15002 ขึ้นไป จะเปลี่ยนจาก จอฟ้ามรณะ เป็น จอเขียวมรณะ ซึ่งจะรวมถึงรุ่นที่จะปล่อยในรุ่นต่อ ๆ ไปด้วย (มีผลเฉพาะผู้ที่ใช้ในรุ่น Insider Preview เท่านั้น ไม่มีการเอาไปใช้กับรุ่นเสถียร)
แก๊งออฟโฟร์
แก๊งออฟโฟร์ (, ) เป็นคำเปรียบเทียบบุคคลสี่คนในพรรคคอมมิวนิสต์จีนที่มีบทบาทสำคัญในยุคปฏิวัติวัฒนธรรม (ค.ศ. 1966 - ค.ศ. 1976) ซึ่งประกอบด้วย
เจดีย์ชเวมอดอ
เจดีย์ชเวมอดอ ( ; ) เป็นเจดีย์สำคัญที่อยู่ในเมืองพะโค ประเทศพม่า มีความสูง ถือเป็นเจดีย์ที่สูงที่สุดในประเทศพม่า แต่เจดีย์ชเวดากอง ในเมืองย่างกุ้ง มักถูกบันทึกว่าเป็นเจดีย์ที่สูงที่สุดในประเทศ เพราะประดิษฐานบนเนินเขา เจดีย์ชเวมอดอเชื่อกันว่าเป็นมหาเจดีย์ที่บรรจุพระเกศาธาตุและพระเขี้ยวแก้วของพระโคตมพุทธเจ้า เจดีย์ชเวมอดอ เจดีย์ชเวดากอง และพระธาตุไจทีโย เป็นเจดีย์ที่มีชื่อเสียงที่ถูกสร้างโดยชาวมอญ เทศกาลประจำปีเฉลิมฉลองเจดีย์ชเวมอดอ มักจัดในช่วงเดือนตะกู (Tagu) ตามปฏิทินพม่าแบบดั้งเดิม
เจดีย์ชเวมอดอ มีชื่อเรียกในภาษามอญและคนไทยคุ้นเคยกับชื่อนี้คือ พระธาตุมุเตา แปลว่า "จมูกร้อน" ทั้งนี้เพราะกล่าวกันว่าพระเจดีย์องค์นี้สูงมาก ต้องแหงนหน้ามองจนต้องกับแสงแดด ปัจจุบันเจดีย์ชเวมอดอมีความสูงที่ 114 เมตร เป็นเจดีย์ที่สูงที่สุดในประเทศพม่า
มีการสันณิฐานว่าเจดีย์ชเวมอดอ ถูกสร้างขึ้นราวประมาณคริสต์ศตวรรษที่ 10 ตั้งแต่สมัยอาณาจักรมอญเรืองอำนาจ เดิมเจดีย์ชเวมอดอมีความสูง สร้างโดยชาวมอญ ตามตำนานเล่าว่าพ่อค้าชาวมอญสองคนชื่อ มหาศาล และ จุลศาล ได้เดินทางไปอินเดียสมัยพุทธกาลและได้รับพระเกศาธาตุจากพุทธองค์ นำกลับมาประดิษฐาน ณ เจดีย์ชเวมอดอ ภายหลังได้มีการบรรจุพระเขี้ยวแก้วไว้ในพระเจดีย์เมื่อปี ค.ศ. 982 และ ปี ค.ศ. 1385 ในสมัยพระเจ้าราชาธิราช ต่อมาในสมัยพระเจ้าธรรมเจดีย์ ได้โปรดให้มีการสร้างพระวิหารและหล่อระฆังถวาย
ในสมัยพระเจ้าตะเบ็งชะเวตี้ ใช้เป็นที่ทำพระราชพิธีเจาะพระกรรณเมื่อครั้งพระองค์ขึ้นครองราชย์ใหม่ ๆ ที่ตองอู ภายใต้วงล้อมของทหารมอญหลายหมื่นนายที่เป็นศัตรู แต่ก็ไม่อาจทำอะไรพระองค์ได้ ภายหลังพระเจ้าตะเบ็งชะเวตี้สามารถยึดพะโคเป็นราชธานีแห่งใหม่ได้สำเร็จ ในรัชกาลต่อมา คือ พระเจ้าบุเรงนองได้มีการสร้างฉัตรถวายเพิ่มเติมอีกหลายชั้น จนพระเจดีย์สูงขึ้นอีกหลายเท่า และได้มีการถวายพระมงกุฏเป็นพุทธบูชา อีกทั้งกล่าวกันว่าก่อนที่พระองค์จะออกทำศึกคราใด จะทรงมานมัสการพระเจดีย์นี้ก่อนทุกครั้ง ซึ่งในปัจจุบันจุดที่เชื่อว่าพระองค์ทำการสักการะก็ยังปรากฏอยู่ และสมเด็จพระนเรศวรมหาราชเมื่อครั้งยกทัพมาตีพะโคก็ได้เสด็จมานมัสการ ในสมัยพระเจ้าปดุงได้มีการถวายฉัตรยอดพระเจดีย์องค์ใหม่
ตลอดระยะเวลาที่ผ่านมาพระเจดีย์ได้รับความเสียหายเนื่องจากแผ่นดินไหวหลายครั้ง รวมทั้งในปี ค.ศ. 1917 และ ปี ค.ศ. 1930 แผ่นดินไหวครั้งใหญ่ในปี ค.ศ. 1917 ทำให้ยอดพระเจดีย์พังลงมา หลังการบูรณะได้มีการเก็บส่วนยอดพระเจดีย์ที่พังลงมาไว้ในจุดเดิม
ในประเทศไทย มีเจดีย์จำลองของเจดีย์ชเวมอดอ ที่วัดชมภูเวก อำเภอเมือง จังหวัดนนทบุรี ซึ่งเป็นชุมชนของชาวไทยเชื้อสายมอญ และที่วัดปรมัยยิกาวาส บนเกาะเกร็ด ในอำเภอปากเกร็ด จังหวัดนนทบุรี ซึ่งเป็นชุมชนของชาวไทยเชื้อสายมอญเช่นเดียวกัน
เผชิญหน้าองค์กรชุดดำ
เผชิญหน้าองค์กรชุดดำ () ; () เป็นภาพยนตร์ตอนพิเศษของยอดนักสืบจิ๋ว โคนัน ตอนที่ 2 ซึ่งเป็นแบบคนแสดงจริง โดยตอนดังกล่าวออกอากาศเมื่อวันที่ 17 ธันวาคม พ.ศ. 2550 เวลา 21.00-22.48 น. ทางสถานีโทรทัศน์โยมิอุริของ ประเทศญี่ปุ่น ส่วนในประเทศไทย ฉายที่โรงภาพยนตร์เซ็นจูรี่ มูฟวี่ พลาซ่า เมื่อวันที่ 12 กรกฎาคม พ.ศ. 2551 และออกอากาศทางฟรีทีวีทางสถานีโทรทัศน์สีกองทัพบกช่อง 7 ในช่วง World Cinema วันที่ 21 เมษายน พ.ศ. 2555(เช้าตรู่วันที่ 22 เมษายน พ.ศ. 2555) เวลา 03.05-04.35 น.
พวกโคนันและรัน ได้รับเชิญไปยังงานเลี้ยงฉลองตำแหน่งมิสแจแปนนีสค์ (Miss Japaneseque) ที่นั่นเอง โคนันได้ทราบเรื่องว่ามีการส่งจดหมายข่มขู่โคโตบุกิ คาเรน ผู้ครองตำแหน่งมิสแจแปนนีสค์คนล่าสุด นอกจากนั้นโคนันและไอ ยังได้รับประทานเค้ก ที่มีส่วนผสมของเหล้าขาวจีน ทำให้ทั้งสองคนกลับร่างเป็นชินอิจิ และชิโฮะชั่วคราว ซึ่งก็เป็นช่วงเวลาเดียวกันที่กลุ่มชายชุดดำกำลังไล่ล่าชิโฮะอยู่ โคนันจึงต้องช่วยชิโฮะ และคลี่คลายปมปริศนาในงานเลี้ยงนั้นด้วยแสดงโดย นัตสึกิ
แสดงโดย นิชิโอะ มาริ
แสดงโดย โอโตโมะ มินามิ
แสดงโดย มิเนะ เอริกะ
แสดงโดย ซาโตอิ เคนตะ
แสดงโดย คาวาโอกะ ไดจิโร่
พระมหามัยมุนี
พระมหามัยมุนี หรือ มหาเมียะมุนี () เป็นพระพุทธรูปคู่บ้านคู่เมืองของประเทศพม่า และเป็นหนึ่งในห้าศาสนวัตถุที่ศักดิ์สิทธิ์ของพม่า คำว่า มหามัยมุนี แปลว่า "ผู้รู้อันประเสริฐ" (The Great Sage) เป็นพระพุทธรูปทรงเครื่องกษัตริย์ ปัจจุบันประดิษฐานอยู่ที่เมืองมัณฑะเลย์ อดีตราชธานีของพม่าในยุคราชวงศ์คองบอง เดิมทีเป็นพระพุทธรูปคู่บ้านคู่เมืองของยะไข่ มีตำนานเล่าว่าสร้างขึ้นตั้งแต่สมัยพุทธกาลโดยกษัตริย์แห่งเมืองยะไข่ องค์พระทำจากทองสัมฤทธิ์หนัก 6.5 ตัน มีการสร้างบนฐานสูง รวมองค์พระมีความสูงทั้งหมดกว่า ไหล่กว้าง และรอบเอวกว้าง
ก่อนสร้างกษัตริย์ผู้สร้างทรงพระสุบินว่า พระพุทธเจ้า เสด็จมาประทานพรให้พระพุทธปฏิมาองค์นี้เป็นตัวแทนของพระองค์ เพื่อเป็นเครื่องสืบพระพุทธศาสนาไปในภายภาคหน้า โดยในอดีตแม้เมืองยะไข่จะถูกโจมตีโดยกษัตริย์เมืองอื่นที่ทรงแสนยานุภาพอย่างไร ก็ไม่อาจที่จะเคลื่อนย้ายองค์พระมหามัยมุนีนี้ออกจากเมืองได้ ต้องมีเหตุให้ขัดข้องทุกครั้งไป จนกระทั่งถึงรัชสมัยพระเจ้าปดุง แห่งราชวงศ์คองบองสามารถตียะไข่ได้ และได้อัญเชิญพระมหามัยมุนีออกจากยะไข่ได้ในปี พ.ศ. 2327 โดยล่องมาตามแม่น้ำอิระวดีมายังเมืองมัณฑะเลย์ พระมหามัยมุนีจึงได้มาประดิษฐานอยู่ที่เมืองมัณฑเลย์เป็นการถาวรนับแต่นั้นเป็นต้นมา
ด้วยความเชื่อว่าพระพุทธมหามัยมุนีนี้เป็นพระพุทธรูปที่มีชีวิต ด้วยเหตุที่ได้รับประทานพร หรือบางตำนานก็กล่าวว่าได้รับประทานลมหายใจจากพระพุทธเจ้า จึงมีประเพณีล้างพระพักตร์ถวายโดยทุกเช้าในเวลาประมาณ 04.00 น. พระมหาเถระและสาธุชนทั่วไปที่ศรัทธาจะมาทำพิธีล้างพระพักตร์ด้วยน้ำอบน้ำหอมผสมทานาคาอย่างดี พร้อมกับใช้แปรงทองแปรงที่พระโอษฐ์เสมือนหนึ่งแปรงพระทนต์ถวายพระพุทธเจ้า ก่อนใช้ผ้าจากศรัทธาสาธุชนที่ถวายมาเช็ดจนแห้งสนิท แล้วนำกลับคืนแก่สาธุชนผู้นั้นไปบูชาต่อ พร้อมใช้พัดทองโบกถวายเป็นอันดี เสมือนหนึ่งได้อุปัฏฐากองค์สมเด็จพระสัมมาสัมพุทธเจ้าที่ยังทรงพระชนมชีพอยู่
อนึ่ง องค์พระมหามัยมุนีมีการปิดทองซ้ำแล้วซ้ำอีกจนเป็นรอยย่นตะปุ่มตะป่ำไปทัวทั้งองค์ ซึ่งหากเอานิ้วกดลงไปจะรู้สึกได้ถึงความอ่อนนิ่มของทองคำเปลวที่ปิดทับซ้อนกันนับเป็นพัน ๆ หมื่น ๆ ชั้น ตลอดระยะเวลาเนิ่นนานหลายศตวรรษ ทำให้พระมหามัยมุนีมีอีกพระนามหนึ่งว่า "พระเนื้อนิ่ม" แต่น่าแปลกที่ว่าแม้จะมีการปิดทองซ้ำแล้วซ้ำอีกจนองค์พระใหญ่ขึ้นเพียงใดก็ตาม แต่พระพักตร์ขององค์พระมหามัยมุนีก็ยังแลดูใหญ่ตามองค์พระอย่างน่าอัศจรรย์ ทั้งที่ไม่ได้มีการปิดทองที่องค์พระพักตร์เลยแม้แต่น้อย
สำหรับในประเทศไทย ที่วัดหัวเวียง อำเภอเมืองแม่ฮ่องสอน ได้มีองค์พระจำลองของพระมหามัยมุนีนี้เป็นพระประธานของวัด และอีกองค์หนึ่งคือพระมหามัยมุนีสายสัมพันธ์ 2 แผ่นดิน ที่ ประดิษฐานพลับพลาชั่วคราว ณ วัดพระธาตุดอยแต ตำบลเหมืองจี้ อำเภอเมืองลำพูน ซึ่งมีขนาดเท่าองค์จริง และได้ทำพิธีในวัดพระมหามัยมุนีองค์จริงโดยพระสังฆนายกแห่งประเทศพม่า และได้มอบให้พระสงฆ์เมืองมัณฑะเลย์ จำนวน 108 รูป ทำพิธีตลอด 3 วัน (14-16 มีนาคม 2557) และได้อัญเชิญมาประเทศไทยเพื่อเชื่อมสัมพันธไมตรีระหว่าง 2 ประเทศ และทุกเช้าวันพระจะมีพิธีสรงพระพักตรโดยพระสงฆ์ผู้ได้รับมอบหมายจากประเทศพม่า
่
การประมวลผล
การประมวลผล หมายถึงกระบวนการคิด หรือ การจัดระเบียบแบบแผนของข้อมูล เพื่อให้ได้ผลลัพธ์ตามที่ต้องการ ซึ่งทำได้โดยการคำนวณ เคลื่อนย้ายข้อมูล การเปรียบเทียบ และการวิเคราะห์ข้อมูล โดยอาจใช้สูตร ทางคณิตศาสตร์ หรือวิทยาศาสตร์ วิธีการต่าง ๆเหล่านี้ ทำได้โดย อาศัยคำสั่งหรือโปรแกรมที่เขียนขึ้น
ซ็องมิน
ซ็องมิน () หรือชื่อจริงว่า อี ซ็อง-มิน () เป็นสมาชิกคนหนึ่งของวงซูเปอร์จูเนียร์และวงซูเปอร์จูเนียร์เอ็ม สังกัดค่ายเอสเอ็มเอนเตอร์เทนเมนต์
พระพุทธเทววิลาส
พระพุทธเทววิลาส หรือหลวงพ่อขาว ประดิษฐาน ณ พระอุโบสถ วัดเทพธิดาราม วรวิหาร ถ.มหาไชย แขวงสำราญราษฎร์ เขตพระนคร กรุงเทพมหานคร
ไม่ปรากฏประวัติการสร้างหรือที่มา ปรากฏประวัติเพียงว่าพระพุทธเทววิลาสองค์นี้ พระบาทสมเด็จพระนั่งเกล้าเจ้าอยู่หัว พระมหาเจษฎาบดินทร์ รัชกาลที่ ๓(พ.ศ. ๒๓๖๗ - ๒๓๙๔) มีพระราชศรัทธาเลื่อมใสในพระบวรพุทธศาสนาอย่างยิ่ง ทรงสร้างและบูรณปฏิสังขรณ์พระอารามจำนวนมาก พุทธศักราช ๒๓๗๙ โปรดให้กรมหมื่นภูมินทรภักดี (พระองค์เจ้าชาย ลดาวัลย์ ต้นราชสกุลลดาวัลย์)อันประสูติแต่เจ้าจอมมารดาเอมน้อย เป็นแม่กองสร้างวัดเพื่อเฉลิมพระเกียรติ พระเจ้าบรมวงศ์เธอ พระองค์เจ้าหญิง วิลาศ กรมหมื่นอัปสรสุดาเทพ พระราชธิดาพระองค์ใหญ่ ผู้เป็นพระปิยราชธิดา อันประสูติแต่ เจ้าจอมมารดาบาง ทรงพระปรีชาสามารถรับราชการสนองพระเดชพระคุณอย่างใกล้ชิด เป็นที่ไว้วางใจ พระราชฤหทัย แต่เดิมชื่อว่าวัดพระยาไกรสวนหลวง สร้างเสร็จเมื่อพุทธศักราช ๒๓๘๒ พระราชทานนามใหม่ว่า "วัดเทพธิดาราม" ซึ่งหมายถึงกรมหมื่นอัปสรสุดาเทพ ได้เสด็จพระราชดำเนินมาทรงประกอบพระราชพิธีผูกพัทธสีมา ในวันที่ ๒๒ ธันวาคม พ.ศ. ๒๓๘๒ โปรดให้อัญเชิญพระพุทธรูปจำหลักด้วยศิลาขาว จาก พระบรมมหาราชวังมาเป็นพระปฏิมากรประธาน
"พระพุทธปฏิมากรองค์นี้" เดิมเรียกกันแต่เพียงว่า "หลวงพ่อขาว" เมื่อ พ.ศ. ๒๕๑๘ พระบาทสมเด็จพระเจ้าอยู่หัวภูมิพล อดุลยเดช มหิตลาธิเบศร รามาธิบดี จักรีนฤบดินทร์ สยามินทราธิราชบรมนาถบพิตร เสด็จพระราชดำเนินทรงบำเพ็ญพระราชกุศล ถวายพระกฐิน ทรงเฉลิมพระนามว่า "พระพุทธเทววิลาส"
ตามหนังสือราชเลขาธิการที่ รล.๐๐๐๒/๒๕๒๒ เมื่อวันที่ ๒๕ มิถุนายน พ.ศ. ๒๕๑๔
พระเพลากว้าง ๑๔ นิ้ว
สูง ๑๙ นิ้ว หนา ๘ นิ้ว พระอังสา(ไหล่) ๙ นิ้ว รอบพระอุระ (อก)๑๘ นิ้ว ประดิษฐานอยู่ในเวชยันต์บุษบกไม้จำหลักลาย หรือบุศบกท้ายเกริน ปิดทองประดับกระจกเกรียบ ลายประณีตบรรจงมาก 
รอบๆแวดล้อมด้วยดีบุกปั้นเป็นรูปเทพนมและครุฑปิดทอง ด้านซ้ายขวาตั้งแต่งฉัตรเครื่องสูงทองแผ่ลวด ๕ ชั้น ๒ ดั้ง เหนือพระพุทธรูป กางกั้นสุวรรณฉัตรคันดาน ๕ ชั้น ๑ ดั้ง
ด้านมุมซ้ายขวา ฐานบุศบก ประดิษฐานพระพุทธรูปทรงเครื่องปางห้ามสมุทร ประดับขัตติยะภูษิตาภรณ์ เรียกกันว่าพระทอง ดุจเดียวกันกับพระพุทธยอดฟ้าจุฬาโลก และพระพุทธเลิศหล้านภาลัย
ในพระอุโบสถวัดพระศรีรัตนศาสดาราม (วัดพระแก้วมรกต) เบื้องบนพระทองสององค์ กางกั้นสุวรรณฉัตรคันดาน ๕ ชั้น ๒ ดั้ง สิ่งเหล่านี้ล้วนแล้วแต่เป็นของเดิมทั้งสิ้น
คิม จุนซู
คิม จุนซู อาจหมายถึง
Seizon : Aisuru Mutsume No Tameni
มาซาโอะ พนักงานบริษัทของบริษัทใหญ่แห่งหนึ่ง สูญเสียภรรยาไปเพราะโรคมะเร็งในตับ จากนั้นไม่นาน แพทย์ก็ตรวจพบว่าเขาเป็นโรคเดียวกันกับภรรยา และจะมีชีวิตอยู่ได้อีกเพียงแค่ 3 เดือนเท่านั้น
เขารู้สึกท้อแท้ และหมดความหวังที่จะมีชีวิตอยู่ จึงตัดสินใจที่จะฆ่าตัวตาย แต่ในช่วงเวลาใกล้เคียงกันนั้นเอง ที่เขาได้รับแจ้งข่าวเกี่ยวกับคนสำคัญอีกคนหนึ่งในชีวิตของเขา
ซาวาโกะ ลูกสาวเพียงคนเดียวของมาซาโอะ กำลังเรียนอยู่ชั้นมัธยมศึกษาปีที่ 4 เธอไม่ถูกกับพ่อนัก เพราะเธอคิดว่าพ่อให้ความสำคัญกับงานมากกว่าครอบครัว จึงมีเรื่องระหองระแหงกันเรื่อยมา วันหนึ่งซาวาโกะก็ออกจากบ้านไป โดยไม่มีใครพบเห็นหรือรู้ข่าวคราวของเธออีกเลย
14 ปีต่อมา มีผู้พบโครงกระดูกของซาวาโกะที่จังหวัดนากาโนะ จากการตรวจพิสูจน์ คาดว่าเธอน่าจะถูกฆาตกรรม เจ้าหน้าที่ตำรวจจึงแจ้งข่าวให้ทางครอบครัวทราบ
มาซาโอะตัดสินใจลาออกจากบริษัท และใช้เวลาที่เหลืออยู่ของตน ในการออกตามหาตัวฆาตกรที่ฆ่าลูกสาว โดยอาศัยบันทึกของซาวาโกะ เป็นเบาะแสเพื่อใช้ติดตามตัวคนร้าย
ซิกู
ZGMF-515 ซิกูหรือซีก (ญี่ปุ่น:シグー ; อังกฤษ:CGUE) เป็นโมบิลสูทซึ่งมีบทบาทในโมบิลสูทกันดั้มซี้ด ได้รับการออกแบบโดยคุนิโอะ โอคาวาระ
ซิกูเป็นโมบิลสูทรุ่นจ่าฝูงของซาฟท์สำหรับใช้งานในอวกาศคู่กับจินน์ ซึ่งซิกูตัวแรกที่มีบทบาทสำคัญคือเครื่องของราอู เลอ คลูเซ่ซึ่งใช้ต่อสู้กับโมเบียสซีโร่ของมู ลา ฟลาก้าที่เฮลิโอโพลิสและถูก GAT-X105 สไตรค์ของคิระ ยามาโตะยิงแขนขาดจนต้องล่าถอยไป เมื่อเทียบกับจินน์แล้วซิกูมีรูปร่างที่เพรียวกว่า แต่ใช้ท่อขับดันที่มีกำลังมากกว่า จึงมีการขับเคลื่อนที่สูงกว่ามาก ด้านอาวุธจะใช้ปืนกลและดาบเหมือนจินน์ แต่ได้เพิ่มโล่ติดตั้งปืนวัลแคนเอาไว้ด้วย
เดิมทีนั้นซาฟท์ได้มีแผนผลิตซิกูเป็นจำนวนมาก แต่หลังจากที่ได้เทคโนโลยีใหม่จาก GAT-X ซีรีส์ที่ยึดมาได้จึงได้ยุติแผนการผลิต เพื่อเตรียมการผลิต ZGMF-600 เกซ ซึ่งกำลังอยู่ระหว่างการพัฒนาแทน จึงเป็นโมบิลสูทที่มีจำนวนน้อย
ในนิยายประกอบภาพ "กันดั้มซี้ด เฟรมแอสเทรย์" มีซิกูสีแดงซึ่งเป็นเครื่องประจำตัวของลูกครึ่งโคออร์ดิเนเตอร์ ซิสท์ เอลเวส
ปรากฏตัวในนิยายประกอบภาพ "กันดั้มซี้ด เฟรมแอสเทรย์" เป็นซิกูที่ติดตั้งเกราะแอสซอล์ทเชราด์เพื่อเพิ่มความสามารถในการต่อสู้ เกราะแอสซอล์ทเชราด์ของซิกูแตกต่างจากที่จินน์และดูเอลกันดั้มใช้ โดยเป็นเกราะที่เสริมความแข็งแกร่งเป็นบางจุดและติดท่อขับดันเสริมเพื่อไม่ให้การขับเคลื่อนของซิกูลดลง ส่วนอาวุธนั้นจะเพิ่มโล่ติดปืนวัลแคนอีกอันและสามารถติดเพิ่มไว้ที่ไหล่ได้อีกข้างละอัน เกราะแอสซอล์ทเชราด์นี้สามารถปลดทิ้งได้
ปรากฏตัวในดีไซน์ต้นฉบับ "กันดั้มซี้ดโมบิลสูทวาริเอชัน" ออกแบบโดย BEE-CRAFT เป็นรุ่นย่อยของซิกูทีพัฒนาขึ้นเพื่อใช้ทดสอบเทคโนโลยีอาวุธบีมขนาดเล็กที่ศึกษาจาก GAT-X ซีรีส์ ชื่อ D.E.E.P. Arms เป็นตัวย่อของ Directional Energy Emission exPerimental Arms มีอาวุธหลักเป็นปืนพลังงานความร้อนสูงรุ่นทดลองขนาดใหญ่ที่ไหล่ทั้งสองข้าง แบ็คแพ็คของซิกูดีพอาร์มส์เป็นระบบหล่อเย็นของปืนทั้งสองกระบอก เนื่องจากปืนนี้ยังเป็นอาวุธที่ไม่สมบูรณ์จึงเกิดความร้อนสูงหลังจากที่ยิงแต่ละนัด ทำให้ไม่สามารถยิงอย่างต่อเนื่องได้ ซิกูดีพอาร์มส์ยังใช้ดาบเลเซอร์ซึ่งคล้ายกับชเวอร์ทเกเวอร์ของซอร์ดสไตรค์กันดั้มเป็นอาวุธระยะประชิดตัว
เนื่องจากเป็นโมบิลสูทสำหรับทดลองจึงมีการสร้างซิกูดีพอาร์มส์เพียงสี่เครื่องเท่านั้น ชิโฮะ ฮาเนนฟุส สมาชิกหน่วยจูลล์ซึ่งเป็นผู้ร่วมพัฒนาซิกูดีพอาร์มส์ได้ใช้เป็นโมบิลสูทประจำตัวในการต่อสู้ที่ยาคินดูเอ้ ซิกูดีพอาร์มส์ยังปรากฏตัวในอะนิเมะสำหรับโปรโมทกันดั้มแอสเทรย์ เรดเฟรม และในฉบับมังงะของ "เดสทินีแอสเทรย์" ชิโฮะยังใช้ซิกูดีพอาร์มส์นำทัพของซาฟท์เข้าช่วยเหลือสาธารณรัฐอเมริกาใต้ในการแยกตัวออกจากกลุ่มพันธมิตรโลกด้วย
แครชแบนดิคูต
แครชแบนดิคูต () เป็นแฟรนไชส์วิดีโอเกม เดิมทำเป็นเกมลงเครื่องเพลย์สเตชันของโซนี สร้างโดยแอนดี เกวิน และเจสัน รูบิน ระหว่างทำงานกับทีมนอตีด็อก ทำให้กับโซนี่คอมพิวเตอร์เอ็นเตอร์เทนเมนต์ ตั้งแต่เกมถูกสร้างขึ้นมา มีเกมปรากฏบนเครื่องเล่นหลากชนิด และผ่านมือนักพัฒนาหลายทีม และมีแนวเกมหลากหลายขึ้น เกมชุดนี้มีเกมทั้งหมด 18 เกมและขายได้มากกว่า 50 ล้านหน่วยทั่วโลก
เกมส่วนใหญ่ดำเนินเรื่องในดินแดนสมมุติชื่อเกาะวุมพา ดินแดนที่ตั้งอยู่ทางตอนใต้ของประเทศออสเตรเลีย แม้ว่าจะมีสถานที่หลาย ๆ แห่งที่ไม่แตกต่างไปจากที่อื่น เกมหลักเป็นเกมแพลตฟอร์ม แต่เกมภาคแยกมีหลากหลายประเภท ตัวเอกของเกมชุดนี้เป็นตัวแบนดิคูตชื่อแครช ซึ่งมีชีวิตสงบ ๆ บนเกาะวุมพา แต่ถูกปฏิปักษ์ ด็อกเตอร์นีโอ คอร์เทกซ์ ซึ่งเป็นผู้สร้างแครช และต้องการฆ่าเขา ในเกมส่วนใหญ่ แครชต้องสู้ชนะคอร์เทกซ์ และทำลายแผนการครองโลกของเขา
ซิ่งไปกับปาฏิหาริย์ (ภาพยนตร์)
ซิ่งไปกับปาฏิหาริย์ ภาพยนตร์สัญชาติอเมริกัน เป็นภาพยนตร์ดราม่า ออกฉายในปี ค.ศ. 2003 กำกับโดย Alex Kendrick
Tsubasa No Oreta Tenshitachi
"นานาโกะ" (อายะ อุเอะโตะ) เกิดและเติบโตในครอบครัวที่ยากจน เธอจึงยอมทำทุกอย่างเพื่อให้ได้มี 1 วันพิเศษในแต่ละอาทิตย์ ที่เธอจะได้ทำตัวเหมือนเจ้าหญิง แต่งตัวและใช้จ่ายเงินทองอย่างฟุ่มเฟีอยอย่างที่ใจอยากทำ วันหนึ่งเธอได้พบกับเด็กหญิงลูกมหาเศรษฐีที่ทำให้เธอได้รู้ว่าเงินไม่สามารถทดแทนสิ่งสำคัญในชีวิตได้
"ยูนะ" (มากิ โฮริคิตะ) พลั้งมือทำร้ายคนรักจนเขาต้องกลายเป็นคนพิการ ตั้งแต่นั้นเป็นต้นมา เธอกลายเป้นคนขลาดกลัว ไม่กล้าออกมาพบปะผู้คน หรือมีปฏิสัมพันธ์กับใคร เธอมักจะแต่งตัวมิดชิด ใส่หมวกปิดบังใบหน้า ไม่ให้ใครได้เห็นเธอ เพราะเธอกลัวว่าตัวเองจะไปทำร้ายใครเข้าอีก ผู้ดูแลของเธอแนะนำงานพิเศษที่เขาคิดว่าเธอน่าจะพอที่จะทำได้ นั่นคือ Live Chat ในโลกไซเบอร์ ที่ไม่มีใครรู้จักใคร ที่ๆ เราไม่ต้องสัมผัสกับผู้คนจริงๆ ที่นี่เธอได้พบกับชายหนุ่มชื่อทาโร่ เขาคอยปลอบใจเธอให้กล้าที่จะออกมาเผชิญโลกกว้างอีกครั้ง วันหนึ่งเธอได้รู้ว่าทาโร่เป็นใคร ยูนะจึงตัดสินใจที่จะไปพบกับทาโร่
"นาโอะ โยชิอิ" (ยู ยามาดะ) เป็นหญิงสาวจากต่างจังหวัด ที่มีความใฝ่ฝันเหมือนหญิงสาวทั่วๆ ไป ทึ่ต้องการจะเป็นนักแสดง จนถึงกับยอมทิ้งบ้านและครอบครัว เดินทางเข้ามาโตเกียว เพื่อทำความฝันของตนเองให้เป็นจริง แต่ทว่าความฝันกั่บชีวิตจริงช่างต่างกัน เมื่อเธอต้องเผชิญหน้ากับความยากลำบากในการออดิชั่น แทบไม่มีงานแสดงที่เป็นชิ้นเป็นอัน พอให้เธอใช้ชีวิตอยู่ได้ เรื่องราวยิ่งเลวร้ายลง เมื่อเธอถูกนักต้มตุ๋นหลอกเอาเงินจำนวนมาก ที่เธอไปกู้ยิมมาไปจนหมด เพื่อใช้หนึ้ เธอตัดสินใจเป็นนักแสดงหนัง AV (Adult Video) วันหนึ่ง เธอก็ต้องตกใจเมื่อปู่ของเธอแอบมาเยี่ยมเธอถึงที่พัก นอกจากนี้คนรักของเธอยังมารู้อีกว่า เธอปิดบังความจริงเรื่องที่เธอเป็นนักแสดงหนัง AV ไว้
"เรียวโกะ ชิโมโจ" (จุริ อุเอะโนะ) หญิงสาวที่ต้องการความรักอยู่ตลอดเวลา เธอถูกพ่อแม่ทอดทิ้งให้เติบโตในสถานเลี้ยงเด็กกำพร้ามาตั้งแต่เด็ก เมื่อโตขึ้น เธอดำรงชีวิตด้วยเงินที่ได้จากการเล่นสล๊อต อยู่มาวันหนึ่งคนรักของเธอซึ่งทำงานเป็นโฮสต์ในไนต์คลับ ได้ทิ้งเคนตะเด็กผู้ชายตัวเล็กๆ ไว้ให้เธอดูแล และหายตัวไป โดยบอกว่าเด็กคนนี้เป็นลูกของเขา เรียวโกะจำใจต้องเลี้ยงดูเคนตะเอาไว้ ทั้งที่เธอเกลียดเด็กเป็นที่สุด
บ้านเลขที่ 111
บ้านเลขที่ 111 เป็นคำศัพท์ทางการเมืองไทย ที่ใช้เรียกอดีตกรรมการบริหารพรรคไทยรักไทย จำนวน 111 คน ที่ถูกเพิกถอนสิทธิทางการเมืองเป็นเวลา 5 ปี ตามคำวินิจฉัยในคดียุบพรรคการเมือง เมื่อวันที่ 30 พฤษภาคม พ.ศ. 2550 ของคณะตุลาการรัฐธรรมนูญ ที่ได้รับการแต่งตั้งโดย คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) ซึ่งกระทำรัฐประหาร เมื่อวันที่ 19 กันยายน พ.ศ. 2549
ต่อมา กลุ่มบ้านเลขที่ 111 ร่วมกับผู้ทรงคุณวุฒิในสาขาต่างๆ เพื่อก่อตั้ง"มูลนิธิ 111 ไทยรักไทย" เมื่อวันพฤหัสบดีที่ 1 พฤษภาคม พ.ศ. 2551 ที่ทำการตั้งอยู่เลขที่ 444/1 ถนนนครสวรรค์ แขวงสี่แยกมหานาค เขตดุสิต กรุงเทพมหานครโดยมีวัตถุประสงค์ในการบำเพ็ญสาธารณประโยชน์ ตอบแทนแก่สังคมและประชาชน ที่เคยมอบความไว้วางใจแก่กลุ่มบุคคลดังกล่าว ให้ปฏิบัติภารกิจบริหารประเทศ ในฐานะรัฐมนตรี คณะที่ 54, 55 ของไทย และในฐานะสมาชิกสภาผู้แทนราษฎร (ส.ส.) ชุดที่ 21, 22 ของไทย ระหว่างเดือนกุมภาพันธ์ พ.ศ. 2544 ถึงเดือนกันยายน พ.ศ. 2549
การจัดการมูลนิธิในวาระเริ่มแรก มีคณะกรรมการดำเนินงาน 11 คน คือ
ตามความในเอกสาร ใบสำคัญแสดงการจดทะเบียนจัดตั้งมูลนิธิ ทะเบียนเลขที่ 1712
จุนซู
คิม จุนซู เกิดที่เมืองคยองกิ มีวันเกิดตามกฎหมาย คือวันที่ 1 มกราคม 2530 แต่ความจริงแล้วเขาเกิดเมื่อวันที่ 15 ธันวาคม 2529 เนื่องจากพ่อแม่ของเขา ไม่ต้องการให้จุนซูเป็นเด็กที่อายุน้อยที่สุดในห้องเรียน จึงไม่ได้แจ้งเกิดจนถึงวันที่ 1 มกราคม 2530 ทำให้จริงๆแล้วจุนซูมีอายุ 23 ปี เขามีพี่ชายฝาแฝดหนึ่งคน ชื่อ คิม จุนโฮ ซึ่งเริ่มปรากฏตัวและสร้างผลงานในประเทศจีน ภายใต้ชื่อ Zuno เมื่อท้ายปี 2009 จนถึง 2010 ซึ่งจุนซูได้เป็นแขกรับเชิญ เพื่อสนับสนุนพี่ชายของเขาในงานแฟนมีตติ้ง ทั่วทั้งเอเชียอีกด้วย
ชีวิตตอนเด็ก เพื่อนที่สนิทคือ อึนฮย็อก สมาชิกวง ซุปเปอร์จูเนียร์ ซึ่งสนิทกันมาตั้งแต่ประถมจนปัจจุบัน พวกเขาผ่านการออดิชั่นมาด้วยกัน แต่เพราะทางค่ายได้วางแผนฟอร์มวง ทงบังชินกี ทำให้จุนซูได้เดบิวต์ก่อน
ตอนที่เขาเสียงแตกนั้น ทำให้เขารู้สึกเสียความเชื่อมั่นในตัวเองไปมาก เพราะเขาคิดว่าปัญหานี้ทำให้เขาไม่สามารถเป็นนักร้องได้ แต่เพราะกำลังใจจากแม่และครอบครัว ทำให้เขาสามารถผ่านมันมาได้จนถึงวันนี้
คิมจุนซูและสมาชิกร่วมวงอีกสี่คนนั้น ถือว่าสนิทกันมาก เขาให้ความสำคัญอย่างเท่าเทียมกันแก่เพื่อนทุกคน และเป็นคนที่พยายามเล่นมุก แต่ก็แป้กตลอด มุกคุณลุงของจุนซูเป็นที่เล่าขานกันมากในญี่ปุ่น ซึ่งเป็นประเด็นให้เพื่อนๆ ทั้งสี่จับยกให้เป็นประเด็นได้ตลอดเวลา เขาเคยกล่าวเอาไว้ว่า ถ้าเขาเป็นนักร้องเดี่ยว ก็ไม่รู้ว่าจะผ่านอะไรต่างๆ มาได้มากมายขนาดนี้หรือเปล่า แต่เพราะมีเพื่อนทั้งสี่คน เลยทำให้เขามีวันนี้
แจจุง
คิม แจจุง (; ) เป็นสมาชิกลำดับที่ 3 ของวงทงบังชินกี เขาละทิ้งบ้านเกิดที่ชุงชองเพื่อสานฝันให้เป็นจริง ทันทีที่ถึงโซล เขาก็ได้เข้าร่วมออดิชั่นของ SM Entertainment เขาได้รับรางวัลชนะเลิศโดยไม่ได้คาดฝัน จากนั้นก็ได้รับการเทรนราวๆ 4 ปี จึงได้เป็นศิลปินเต็มตัว โดยได้ใช้ชื่อที่หมอดูเคยทำนายไว้แล้วเมื่อหลายปีก่อนว่า YoungWoong JaeJoong (; ) หรือ Jejung () หรือรู้จักกันในชื่อ Hero ซึ่งเป็นความหมายของ ยองอุง ()
คิม แจจุง เป็นชื่อจริงที่ใช้อยุ่ในปัจจุบันซึ่งมาเปลี่ยนทีหลัง โดยมีชื่อที่ใช้ตั้งแต่เกิดว่า Han Jaejoon () เกิดเมื่อวันที่ 26 มกราคม 2529 มีบ้านเกิดอยู่ที่เมืองกงจูทางใต้ของจังหวัดชุงชอง ชีวิตของแจจุงออกจากบ้านเกิดตัวเองเพื่อเข้าร่วมการออดิชั่นของ SM Entertainment แจจุงเปิดตัวครั้งแรกในชื่อ fortune teller foretold years
แต่คนเป็นแม่ที่แท้จริงของแจจุงเพิ่งจะลงในบล็อกว่าวันเกิดที่แท้จริงของแจจุงคือวันที่ 4 กุมภาพันธ์ 1986 สาเหตุที่แจจุงเกิดวันที่ 26มกราคม 1986 เพราะเป็นฤกษ์ที่ดี ในครอบครัวคิมที่เลี้ยงดูเขามา เขามีพี่สาวทั้งหมด 8 คน โดยเขาเป็นน้องชายสุดท้องเพียงคนเดียวในบ้าน ครอบครัวของเขาปัจจุบันเปิดกิจการร้านอาหาร ทำให้เขาชื่นชอบการทำอาหารเป็นชีวิตจิตใจ
ยูชอน
ปาร์ค ยูชอน (; ) สมาชิกคนที่ 5 ของวงทงบังชินกี เคยใช้ชีวิตที่ประเทศอเมริกา เขาชนะเลิศการประกวดร้องเพลงที่เวอร์จิเนียในปี 2001 และได้รับรางวัลพิเศษจากการประกวดร้องเพลงเยาวชน KBN ในปี 2003 จึงได้รับการทาบทามให้มาร่วมทีมเพียงแค่ 6 เดือนก่อนการเปิดตัววง TVXQ อย่างเป็นทางการ แต่เนื่องจากเขาเรียนรู้ได้เร็ว จึงเข้ากับสมาชิกคนอื่นได้ไม่ยาก นอกจากนี้เขายังมีความสามารถในการเล่นเปียโน และแต่งเพลงไว้มากมาย
ปาร์ค ยูชอน เกิดเมื่อวันที่ 4 มิถุนายน 2529 ในเขตจองโน โซล ประเทศเกาหลีใต้ น้ำหนัก 64 กิโลกรัม ส่วนสูง 182 เซนติเมตร ราศีเมถุน กรุ๊ปเลือด O การศึกษา - Kyung Hee University ความสามารถพิเศษ - ร้องเพลง, แต่งเพลง, พูดภาษาอังกฤษดีมาก งานอดิเรก - ร้องเพลง, บาสเก็ตบอล 
ถึงแม้ว่าเขาจะต้องอยู่ห่างกันคนละซีกโลกกับครอบครัว แต่ เขาก็ได้ปฏิเสธที่จะเป็น US Citizenship เพื่อที่จะมุ่งมั่นในการเป็นศิลปินอย่างเต็มที่ ภายหลังเปลี่ยนชื่อเพื่อใช้ในวงการเป็น Micky YooChun () หรือ Yuchun () จริงๆแล้วชื่อเขาในภาษาอังกฤษก็คือ Micky เขาเลยเลือกใช้ชื่อนี้ได้ทันทีอย่างไม่รีรอ
15.http://www.serieszap.com/article http://en.wikipedia.org/wiki/Yoochun สืบค้นเมื่อ 2013/12/23